47. ΝΟΜΟΘΕΤ. ΔΙΑΤΑΓΜΑ υπ’ αριθ. 1203 της 12/21 Ιουλ. 1972 (ΦΕΚ Α΄ 123) Περί ρυθμίσεως θεμάτων τινών περί αναγκαστικών απαλλοτριώσεων Άρθρ.1.-1.Προκειμένου περί αναγκαστικών απαλλοτριώσεων υπέρ και δαπάναις Δημοσίων Επιχειρήσεων και Οργανισμών κοινής ωφελείας προς εκτέλεσιν δομικών έργων, αι διατάξεις των παρ. 3 έως και 9 του άρθρ. 12 του Ν.Δ. 797/1971 «περί αναγκαστικών απαλλοτριώσεων» (ανωτ. αριθ. 43) έχουν εφαρμογήν και επί των προ της ενάρξεως της ισχύος αυτού κηρυχθεισών και συντελεσθεισών τοιούτων αναγκαστικών απαλλοτριώσεων, εφ’ όσον μέχρι της δημοσιεύσεως του παρόντος ο καθ’ ου η αναγκαστική απαλλοτρίωσις δεν απέκτησε, κατά τας κειμένας διατάξεις, δικαίωμα ανακλήσεως της αναγκαστικής απαλλοτριώσεως. 2.Πάσα διάταξις αντικειμένη εις τας διατάξεις του παρόντος καταργείται. Άρθρ.2.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 